
Okresný súd Poprad 16Pc/8/2025 8725200943 03. 07. 2025 Mgr. Valéria Závacká ECLI:SK:OSPP:2025:8725200943.2
Uznesenie Okresný súd Poprad v právnej veci navrhovateľky – manželky: A. B., C. D., nar. XX.XX.XXXX, bytom C. E. XXX, XXX XX C. a odporcu – manžela, ktorý návrh na rozvod manželstva nepodal: F. B., nar. XX.XX.XXXX, bytom D. E. XX, XXX XX D., v konaní o rozvod manželstva, takto rozhodol: Konanie z a s t a v u j e . odôvodnenie: 1. Na základe návrhu na začatie konania zo dňa 11.03.2025 sa vedie na tunajšom súde konanie o rozvod manželstva. 2. Navrhovateľka v predmetnom návrhu žiadala o oslobodenie od súdneho poplatku z návrhu na rozvod manželstva. 3. Výzvou zo dňa 17.03.2025 súd vyzval navrhovateľku na riadne a pravdivé vypísanie Tlačiva pre dokladovanie pomerov strany konania, ktorá navrhuje, aby jej bolo priznané oslobodenie od súdnych poplatkov. Predmetná výzva spolu s tlačivom bola navrhovateľke doručená 27.03.2025. Vzhľadom ku skutočnosti, že navrhovateľka na výzvu súdu nijako nereagovala a vyplnené tlačivo súdu nepredložila, súd uznesením č. k. 16Pc/8/2025-14 zo dňa 26.05.2025 nepriznal navrhovateľke oslobodenie od súdneho poplatku. 4. Súd vyzval navrhovateľku na zaplatenie súdneho poplatku za podanie návrhu na začatie konania o rozvod manželstva v sume 100,- eur podľa položky 7 písm. a) Sadzobníka súdnych poplatkov. Predmetná výzva bola navrhovateľke doručená dňa 03.06.2025. Súdny poplatok ku dňu rozhodovania o zastavení konania zaplatený nebol. Vo výzve súd poplatníka poučil, že pokiaľ nebude súdny poplatok v určenej lehote zaplatený, súd konanie podľa § 10 ods. 1 zákona č. 71/1992 Zb. zastaví. 5. Podľa § 10 ods. 1 zákona č. 71/1992 Zb. o súdnych poplatkoch, vrátane zmien, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 6. Na základe cit. právnej úpravy súd konanie pre nezaplatenie súdneho poplatku za návrh na začatie konania v lehote určenej súdom zastavil. Poučenie:
Proti tomuto uzneseniu je prípustná sťažnosť v lehote 15 dní od jeho doručenia na Okresnom súde Poprad. V sťažnosti sa má popri všeobecných náležitostiach podania (§ 127 CSP) uviesť, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku.

